钦定古今图书集成/明伦汇编/氏族典/第507卷 > 《凌迪知万姓统谱》 > 鬻拳
## 钦定古今图书集成/明伦汇编/氏族典/第507卷 > 《凌迪知万姓统谱》 > 鬻拳

按《左传》庄公十九年春，楚子御之，大败于津，还。鬻拳
弗纳，遂伐黄，败黄师于踖陵。还及湫，有疾，夏六月庚
申，卒。鬻拳葬诸夕室，亦自杀也，而葬于绖皇。初，鬻拳
强谏楚子，楚子弗从，临之以兵，惧而从之。鬻拳曰：“吾
惧君以兵，罪莫大焉。”遂自刖也。楚人以为大阍，谓之
大伯，使其后掌之。

凌迪知《万姓统谱》。